JohanHeinsen/ENO huggingface dataset:
Aarhuus Stifts-Tidende, 1846-10-02
Hertugen af Montpensier afreiste fra Paris den 2de Septbr., og "National vil vide, at man har besluttet, at lade Prindsen reise tilsøes til Spanien, fordi Cabrera har rost sig af, at ville paapasse den høie Brudgom og tage ham til Fange i Pyrenæerne. Ogsaa Jnfanten Den Enrique har indleveret en Protest til Cortes imod enhver eventuel Ret til den spanske Throne, som Hertugen af Montpensiers og Donna Luisas mulige Afkom i Tiden maatte gjøre Krav paa. Den franske Gesandt i Madrid har andraget paa, at Don Enrique straffes med 10 Aars Landsforviisning formedelst hans Protest og de i samme indeholdte Fornærmelser mod den franske Konge.
Aarhuus Stifts-Tidende, 1846-10-02
Paa den Pariser Børs er fortalt som en stor Hemmelighed, at et fransk Armeecorps skal sammen drages ved den spanske Grændse. De spanske Anliggender frembringe paa Børsen og i den politiske Verden en ængstelig, feberagtig Bevægelse, og i de næste otte Dage imødesaaes med Spænding afgjørende, om just ikke særdeles glædelige Efterretninger.
Aarhuus Stifts-Tidende, 1846-10-02
Den engelske Flaade har været i Cadix, hvor Adm. Parker og den spanske Generalcapitain havde gjort hinanden gjensidige Visiter, der endtes med et Gilde paa det engelske Admiralskib, hvor der blandt Skaalerne udbragtes en for det Haab, at "Spaniere og Englændere maatte herefter kæmpe i Forening." Efterretningen herom havde forvoldet en panisk Skræk paa Børsen i Paris. Hertugen af Broglie var strax efter afreist til London, for at overbringe Dronning Victoria et egenhændigt Brev fra Ludvig Philip. Fra Jrland lyde Efterretningerne meer og mere sørgelige. Alle Kartoffelbeholdningerne ere fortærede, og Kornet i uhøre Priser. De ulykkelige Indbyggere samle sig derfor i Masser og drage betiende omkring i Landet. Saaledes kom der nylig en Hob af over 1000 Daglønnere til Staden Newton og forlangte Brød. Flere Steder paa Landet er der ogsaa begaaet Voldsomheder. Man frygter meget for Vinteren.
Aarhuus Stifts-Tidende, 1846-10-02
Paven har anordnet Oprettelsen af en stor Opdragelsesanstalt i Rom for forladte og forældreløse Børn, der her skulle forberedes enten til Krigstjenesten eller nyttige Haandværker.
Aarhuus Stifts-Tidende, 1846-10-02
Amsterdam er hjemsøgt af en skrækkelig Dødelighed. Alle Hospitalerne, der tilsammen optage 1500 Syge, ere overfyldte, saa man har fundet det nødvendigt, i Hurtighed at indrette Justitspalladset til flere Syges Optagelse.
Aarhuus Stifts-Tidende, 1846-10-02
Den belgiske Regjering staaer i Underhandling med Rothschild i Paris om Salget af samtlige belgiske Stats=Jernbaner. Dette synes – tilføier et tydske Blad – at være en naturlig, om just ikke fordeelagtig Maade at bringe Landet, idetmindste for Øieblikket, ud af den Pengecrisis, som truer saa mange Lande og som navnlig i Preussen har naaet en overordentlig Høide.
Aarhuus Stifts-Tidende, 1846-10-02
Leiren ved Falkenburg, en lille By V. for Bremen, bestaaer af Forbundstropper fra Oldenborg, Bremen, Hamborg og Lübeck. Sidste Søndag fik den commanderende General Efterretning om, at der ved Dingsted var udbrudt en Mosebrand, og at Hjælp var i høi Grad fornøden. Strax blev der afsendt en Commando med Øxer og Spader, som det ved en heel Nats Anstrængelser lykkedes at grave rundt om Mosen, saa Branden ikke kan gribe videre om sig, dersom det ikke bliver Blæst, men bliver dette, saa vare flere i Nærheden værende Fyrplantager og Landsbyer, meget truede.
Aarhuus Stifts-Tidende, 1846-10-02
Den preussiske General Wrangel, som denne Gang har faaet det Hverv, at inspicere det tydske Forbundscontingent i Holsteen, skal ifølge tydske Blades Fortælling have erklæret: "kun at ville anerkjende et holsteensk Forbundscontingents Tilværelse, naar han forefandt tydske Tropper og tydsk Commando."
Aarhuus Stifts-Tidende, 1846-10-02
Den 4de Septbr. feirede Hamborg en Glædesfest: Nedlæggelsen af Grundstenen til den nye St. Nicolai Kirke. Sextentusinde af Hamborgs Jndvaanere bidrage ugentlig hver en Skilling til dens Opførelse. J Grundstenen er nedlagt en 666 Fod lang Rulle, hvorpaa Navnene paa hine 16000 ere optegnede. Skillingssubskr. og andre frivillige Gaver har allerede indbragt 430,000 Mk. C. Bygningen vil komme til at koste noget over en Million Mk. C. Det bliver en Korskirke, 296 Fod lang, med et Taarn af 440 Fods Høide.
Aarhuus Stifts-Tidende, 1846-10-02
Den Adresse, som fra Hamborg er afsendt til Slesvig=Holsteinerne, har sat ondt Blod i de Hamborger Kjøbmænd. Disse begribe vel, at man kan vove Gods og Blod, naar det gjælder en Handelsspeculation; men ingenlunde, at man kan vove Noget, for at føie sit Folks Nationalforfængelighed. Vi kunne ikke fortjene Noget ved denne Sag; derimod kunne vi let udsætte os for Tab, ved at blande os der!" hedder det almindeligt paa Børsen. Den 16de Septbr. passerede Kronprindsessen, af Danmark og hendes Moder, Storhertuginden af Mecklenburg-Strelitz, under Navn af Grevinde Miron og hendes Datter, gjennem Berlin, paa deres Reise til Hannover.
Aarhuus Stifts-Tidende, 1846-10-02
Fædrelandet. Kjøbenhavn, den 29de Septbr. D. M. Kongens og Dronningens Tilbagekomst synes endnu ikke at være fastsat til nogen be(Flp.) stemt Dag.
Aarhuus Stifts-Tidende, 1846-10-02
Kjøbenhavnsposten, og Fædrelandet discutere det Spørgsmaal, om der kan være Anledning til eller det kan være rigtigt, at modtage Hs. Majestæt Kongen ved Hjemkomsten med særegne Glædesbevidnelser. Man mener ogsaa, at Statsr. Bentzen, der allerede længe har været sygelig, vil udtræde af Cancelliet, og som hans og Langes Eftermænd nævner man Statsraad, Rentekammer-Deputeret Bang og Justitsraad, Borgermester Ussing. (Ths. Av.)¬
Aarhuus Stifts-Tidende, 1846-10-02
- Den Comitee, der har været nedsat til at undersøge den grasserende Kartoffelsygdom, har nu afgivet sin Betænkning, hvis Resultat er dette: "Alle Foranstaltninger til Kartoffelsygdommens Udryddelse ville være frugtesløse, eftersom den hidrører fra en Snylte svamp, hvis usynlige Kimkorn føres omkring i Luften, og som udvikle sig overalt hvor de finde en passende Jordbund et Kartoffelplanter, ligemeget enten disse ere inden- eller udenlandske osv. Kartoffelsygdommen er et Onde, om hvilket vi maa haabe, at Tiden vil skaffe os af med det, ligesom den har bragt(Fædrel.) os det. For det khvnske Publicum maa det være en interessant Efterretning, at Vandmester Sørensen har i en ikke meget betydelig Afstand fra Khvn. fundet Kildevæld, der give ligesaa godt Vand som Maglekildes, og det i saadan Mængde, at de kunne afgive ikke blot det til hele Khvn, fornødne Drikkevand, men ogsaa Vand nok til at rense Luften og udskylle Gader og Rendestene, da de med Lethed kunne sættes i Forbindelse med endnu flere i Nærheden deraf liggende Væld, og saaledes afgive indtil 50,000 Tdr. Vand daglig; som endelig ligge 70 Fod over Havfladen, saaledes at derfra vil kunne haves Vandspring i Hospitaler, Caserner og paa de offentlige Pladser &c. Hr. Sørensen har indgivet Ansøgning til Kongen og Privilegium til at forsyne Khvn. med Drikkevand, for derpaa at indbyde til et Actieselskab, med mindre Communen vil afkjøbe ham hans Fund og Plan. (Forl.)
Aarhuus Stifts-Tidende, 1846-10-02
Jfølge Privatmeddelelse skal der, som en Følge af Nortorf-Forsamlingen, have i Løverdags staaet en Duel i Eutin mellem en dansk Officier (Ritmester v. T.) og en Heidelberger Student, hvorved den Første skal være bleven farligt saaret. (Flp.)
Aarhuus Stifts-Tidende, 1846-10-02
Hof- og Stadsretten har paadømt Jnjuriesagen mellem Dr. med. Overlæge Christensen og Michael Leonard Nathansen, og kjendt for Ret: "Denne Sag hæves.
Aarhuus Stifts-Tidende, 1846-10-02
Høkercorporationen, der formodentlig maa mene, at Criminal- og Politiretten ingen Ting har at bestille, har sagsøgt en Værtshuusholder for at have solgt 2 ukogte Æg og et 2 Skillings Suurbrød. Det er et sørgeligt Beviis paa smaaligt Laugsnid, og det er harmeligt, at en Domstol skal spilde sin Tid (Ths. Av.) paa Sligt.
Aarhuus Stifts-Tidende, 1846-10-02
Lucilie Grahn gaaer nu til Rom, hvor hun er engageret i 2 Maaneder. Derfra begiver hun sig til Venedig, for at være der under Carnevalet, og ved Marts Maaneds Udgang agter hun sig til London.
Aarhuus Stifts-Tidende, 1846-10-02
Slesvig=Holsteenske Anliggender. Troppesamlingen ved Lockstedt begyndte den 22de Septbr. Den cond. General v. Lützow har sit Hovedqv. i Landsbyen Lockstedt, 1/4 Miil fra Leiren.
Aarhuus Stifts-Tidende, 1846-10-02
Oberst v. Romeling er Chef for Generalstaben, og til Tjeneste ved denne ere: Major v. Baggesen, Ritm. du Plat og Capt. v. Diedrichsen. Jnf. commanderes af Oberst v. Høst, Cavalleriet af Generalm. v. Castenskjold, og Artilleriet af Major v. Brechwoldt. Den 27de ventedes de tre tydske Generaler, som skulle inspicere. Den 30te vilde Hs. M. Kongen indtræffe paa Louisenberg, et Landsted tæt udenfor Kellinghusen, tilhørende Hr. Ross, en riig Hamborger. Troppesamlingens hele Styrke udgjør c. 4000 Md. Troppernes Stemning og Sundhedstilstand er meget god. (Brig. Td.)
Aarhuus Stifts-Tidende, 1846-10-02
Det var første Gang igaar - hedder det fra Rendsborg den 22de ds. – at man saae tre Vaabenarter; Jnfanteri, Cavalleri og Artilleri, samtidigt blive befordrede paa Jernbanen. Toget bestod af 28 Vogne, der bleve trukne af eet Locomotiv.
Aarhuus Stifts-Tidende, 1846-10-02
Den nye Regjeringspræsident (v. Scheel) har nu indtil videre overtaget Statholderskabets Functioner.
Aarhuus Stifts-Tidende, 1846-10-02
Tre nye Contoirchefer og 4 Cancellister ere udnævnte for den nye slesvigholsteenske Regjering. Saasnart de indtræffe, vil Regjeringen med sine syv Contoirer være fuldstændig organiseret. Regjeringsraad Heinzelmann skal fungere som Præsident saalænge Scheel er i den slesvigske Stænderforsamling.
Aarhuus Stifts-Tidende, 1846-10-02
I en Beretning von der Ostsee hedder det i "Weser-Tidenden": At man fra det danske Kabinets Side er bestemt paa de allerkraftigste (alleraussersten) Forholdsregler, stadfæster sig Dag for Dag meer og mere.
Aarhuus Stifts-Tidende, 1846-10-02
Kieler-Universitetet, hedder det i samme Blad – er udsat for Fare. Den meget skarpe Skrivelse til Professor Waitz, hvori han trues med øieblikkelig Afsked, saafremt han docerer noget som strider imod det aabne Brev, har foranlediget alle de øvrige Professorer til at lade overrække Hs. M. en ærbødig Memorial af saadant Jndhold: "at Lærrefriheden er Universitetets væsentlige Grundlag, og at enhver enkelt Lærer, som betingelse for sin Lærevirksomhed, maa gjøre Paastand paa Ret til at lære fra sig Hvad han efter sin videnskabeligt grundede Overbeviisning anseer for sandt og ret. Dagen efter, at Folkeforsamlingen i Nortorff skulde have været afholdt, er Advocat Hedde i Kiel, som ikke vilde love at blive derfra og derfor blev sat i Forvaring, nu løsladt af sit Fængsel.
Aarhuus Stifts-Tidende, 1846-10-02
J Haderslev er indledet Undersøgelse mod Boghandler Wieck, fordi han har udbredt et Parti ham fra Hamborg tilsendte "Schleswig-holsteinische Lieder."
Aarhuus Stifts-Tidende, 1846-10-02
Handels-Efterretninger. Hvede er atter stegen i England, hvorimod Byg er falden. J Hamborg var det mere stille i Kornhandelen. (Brig. Td. for i Mandags.) J Norge er nu Prisen paa dansk Rug stegen til 4 Spd. J Sverrig er der Mangel paa Byg. (S. Bl.)
Aarhuus Stifts-Tidende, 1846-10-02
Fallitter. Sammel Philip Cohn, Klædehandler i Hamborg, har erklæret sig insolvent med c. 50,000 s. Banco. Dødsfald. Frøken Emilie Rothe (Cfr. Rothes Datter, 35 Aar gl.), Jnstitutbestyrer Køpke, Doris Hinds berg (32 Aar, Dorothea Woldicke, Futteralmager Thorsen, Oberst C. F. v. Gruner, Contoirist Jacques Andersen, Kniplingshandler Vodder; Alle i Khvn. Krigsraad og Smedemester Pedersens Datter, Karen, paa Frederiksværk. Forhenv. Sognepræst Lund (77 Aar) i Rudkjøbing. Ida Louise Berg f. Haxthausen (26 Aar) paa Skovsbo. Jens Hellweg (18 Aar) i Odense. Guldsmed Wilm i Bogense. Enkefrue Consistorialraadinde Schjønning f. Mønsted (79 Aar) i Aalborg. Stiftamtmand Wulfsberg i Norge.
Aarhuus Stifts-Tidende, 1846-10-02
Copulerede. Blandt Copulerede i Kjøbenhavn anføres i Flyveposten, som sædvanligt uden Brudens Navn: Grev Frederik Emil af Bernstorff-Gyldensteen.
Aarhuus Stifts-Tidende, 1846-10-02
Aarhuus, den 2den October. - Idag begroves her Senjoren for vor Byes Borgerskab, forhenværende Kjøbmand Christian Raae, 88 Aar gammel. J en lang Række af Aar havde han tidligere været Een af Byens saakaldte geligerede Borgere" (omtrent det samme som vore nuværende Borgerrepræsentanter), i hvilken Stilling han havde været meget virksom for Byens Vel. Derfor give hans Medborgere, ham det hæderlige Eftermæle: Han var Een af vor Byes agtværdigste Borgere!"
Aarhuus Stifts-Tidende, 1846-10-02
Idag har Brigadegeneralen mønstret det her garnisonerende 3die Dragon-Regiment.
Aarhuus Stifts-Tidende, 1846-10-02
Ankomne med Dampsk., Chr. VIII. Kallundb.: Procurator Olsen, Jfr. Reddelin, Forpagter Jacobæus m. Kone og Svigerinde, Fru Faith, Forpagter Kornerup, dHrr. Felberg, Jermiin og Jantzen, Cand. Ingerslev, Fru Westermann. Til Samsø Jfr. Eskildsen. Afreiste med Dampsk. Chr. VIII til Kallundb.: Cand. theol. Sørensen, Hr. N. Nielsen, Jfr. Bagger, Capt. v. Læssøe m. 5 Guider og 7 Menige, Justitsraad Borgmester Foss, Planteur Fols, Hr. Møller, Kjøbm. Monberg og Bagger. Ved Frøken Hanne Bindesbøll's Grav.
Aarhuus Stifts-Tidende, 1846-10-02
(Jndsendt.) Det svære Kald blev givet Dig, at være en Kordragerinde. Du fulgte det saa christelig, at det os aldrig gaar af Minde. Du os et Mønster efterlod, paa Tro og Fromhed, uden Lige. Du Alt jo har med ydmygt Mod, og var blandt os den Elskelige. Gud styrke, det nu bede vi, det omme Fader, Moderhjerte. Gid de maae finde Trøst deri, At nu er endt al Hannes Smerte.
Aarhuus Stifts-Tidende, 1846-10-02
Bekjendtgjørelser. Efter for kort siden at have ved et ulykkeligt Skibbrud mistet min uforglemmelige Mand, Skipper Lunne, hvis Tab bragte mig i en høist ulykkelig Forfatning, har jeg atter fristet en tung Skjebne, idet min ældste Datter, Helene Caroline, igaar Aftes er ved Døden afgaaet, 22 Aar gammel, efter nogle Ugers Sygeleie af Typhus. Hun var en saare elskelig Datter, en Trøst og Støtte for Moder og Sødskende, der aldrig ville forglemme den elskede Hedenfarne, hvis Sjæl er nu hos Gud. Velsignet være hendes Minde. - Aarhuus, den 2den Oct. 1836. Maren Lunne, født Fischer.
Aarhuus Stifts-Tidende, 1846-10-02
Aarhuus Theater. Søndagen den 4de October opføres: Gjenboerne, Vaudeville-Commedie i 3 Acter af C. Hostrup. billetter a 2 8, (Børn under 12 Aar 1 8 s.) erholdes hos Hr. Viinhandler Bølck, samt ved Theatrets Indgang, som aabnes Kl. 6. Begyndelsen skeer Kl. 7. H. W. Lange.
Aarhuus Stifts-Tidende, 1846-10-02
Aarhuus Amts landeconomiske Selskab. Tirsdagen den 6te October d. A., Formiddag Kl. 10, afholdes, efter Foranstaltning af fornævnte Selskab, en Udstilling af Hornqvæg, forbunden med Præmie=Uddeling, saaledes: a. For Tyre udsættes 5 Præmier, nemlig : 1ste Præmie 15 s. 2den Dito . 12 - 3die Dito . 10 – 4de Dito . . 8 - 5te Dito . . 5 b. for Køer ligeledes 5 Præmier, nemlig: 1ste Præmie 10 R. 2den Dito . 6 3die Dito . 5 - 4 & 5 Do. hver 4 og c. for Qvier udsættes samme Præmier som foran for Køer. Det bemærkes : at Tyrene ikke maae være under 2 Aar, Præmievinderne maae være ansvarlige for at Tyrene forblive i Amtet indtil de ere præsenterede ved næste Aars Dyrskue, Køerne maae idetmindste have faaet 2 Kalve; men Qvierne maae ikke have havt Kalv; samt endelig, at Dyrene, som tilkjendes Præmier, maae bære Præg af jydsk Race. Til disse Præmier kunne alle Landmænd i Aarhuus Amt concurrere. Udstillingen finder Sted udenfor Aarhuus Vesterport.
Aarhuus Stifts-Tidende, 1846-10-02
J Committeen for nævnte Dyrskue og Præmie-Uddeling Th. S. Hansen. Niels Loft. Peder Sørensen.
Aarhuus Stifts-Tidende, 1846-10-02
Torsdagen den 15de Octbr., om Formiddagen Kl. 11, afholder den aarhusianske Afdeling af alm. dansk Skolelærerforening Møde i Fruesogns Borgerskole, Kahrs Locale.
Aarhuus Stifts-Tidende, 1846-10-02
Det er forhen blevet bekjendtgjort at ikke Nogen maae jage eller gaae med Gevær paa Byens Marker, men dette uagtet skal det dog have været Tilfældet at Overtrædelse heraf har fundet Sted, ligesom og, at man har indfundet sig der med løse Hunde. Foranlediget heraf gientages herved foranførte Forbud, og i Henhold hertil vil enhver løs Hund, som er Jagten til Skade, vorde nedskudt hvor den antræffes. Aarhuus, d. 1ste Octbr. 1846. Magistraten.
Aarhuus Stifts-Tidende, 1846-10-02
Efter Foranstaltning af Skifteretten i Boet efter Christen Pedersen Hyrup og senere afdøde Hustrue foretages Auction over dette Boes Løsøre, bestaaende af: Stole, Borde, Sengesteder og Sengeklæder, Skabe, Kakkelovne, Linned, Kobber, Messing, Jern= og Trætøi m.v. Auctionen afholdes i Stervbostedet No 759 i Grønnegade Tirsdagen den 13de dennes om Eftermiddagen Kl. 2, hvortil Lysthavende indbydes. Aarhuus Byfogedcontoir, den 1ste October 1846. Fleischer.
Aarhuus Stifts-Tidende, 1846-10-02
Tirsdagen den 6te October, førstkommende, hver Dags den 13de, Middag Kl. 12, den 20de, foretages Auction over det Boet efter Værtshuusholder Jacob Jensen Guldager tilhørende Sted No 419 i Ridderstrædet heri Byen. De tvende første Auctioner afholdes paa Raadstuen heri Staden, men 3die Auction derimod i selve Stedet. Dette bekjendtgjøres herved til Liebhaveres Efterretning. Aarhuus Byfogedcontoir, den 28de Septbr. 1846. Fleischer.
Aarhuus Stifts-Tidende, 1846-10-02
Trykt i Aarhuus Stiftsbogtrykkeri. Efter Foranstaltning af Skifteretten, der behandler Boet efter afd. Værtshuusholder Jacob Jensen Guldager, foretages Auction: Tirsdagen den 6te October førstk., hver Dags Forden 13de. middag Kl. 11, den 20de .
Aarhuus Stifts-Tidende, 1846-10-02
over det bemeldte Bo tilhørende Sted Hs 353 i Dynkarken heri Staden, med Tilhørende og Tilliggende. Det bemærkes, at Eiendommen kan tages i Besiddelse af Kjø deren saasnart det skete Bud er approberet. De tvende første Auctioner afholdes paa Raadstuen heri Staden, men tredie Auction i selve Eiendommen. Aarhuus Byfogedcontoir, den 28de Septbr. 1846. Fleischer.
Aarhuus Stifts-Tidende, 1846-10-02
Fredagen den 16de October førstkommende, Klokken 10, Formiddag, og, om fornødent gjøres, den paafølgende Dag, bliver efter Begjæring af Hr. Baildon-Ferslev i hans paaboende Sted N 41 paa Adelgaden heri Byen afholdt Auction over endeel gode og smukke Meubler, bestaaende af: 1 Mahogni Skatol, 1 Divan, 1 Sopha, Stole, Borde, Skabe, 1 Stueuhr i Fouteral, Sengesteder, Sengeklæder, 1 Kobber Halvtøndekjedel, endeel Kjøkkentøi, og Porcellain m.m.m. Conditionerne erfares ved Auctionen. Lysthavende indbydes. Skanderborg, den 29de September 1846. Blichfeldt.
Aarhuus Stifts-Tidende, 1846-10-02
Mandagen den 19de Octbr. næstk., Formiddag Kl. 10, bliver efter Vedkommendes Begjæring ved Auction paa Hovedgaarden Frysendal bortsolgt circa 160 Stkr. fede Beder og Faar. Lysthavende indbydes. Frysenborg Birkecontoir, den 30te September 1836. Kampmann.
Aarhuus Stifts-Tidende, 1846-10-02
Jagten "Ecardine Elise, agtes solgt, formedelst Skippers og Medheders Dødsfald. Den er drægtig 14 12 Commercelæster og fører c. 500 Tdr. Korn. Skibet paavises af, og Handel afsluttes Peter Chr. Raae. Aarhuus, den 1ste October 1836. Af de bekjendte Oreds-Lærreder har jeg faaet ny Tilførsel, som sælges til nedsatte Priser hos P. Nörgaards Enke.
Aarhuus Stifts-Tidende, 1846-10-02
Efter fuldendt aarligt Jndkjøb i Hamborg er mit Lager blevet forsynet med flere nye og smagfulde Mode Varer, til Brug for Damer og Herrer, hvoriblandt især fremhæves flere Sirtzer, Mousseliner, fr. Shirtinger, coul. Orleans, Lærreds=Tørklæder &c., som jeg ved heldige Jndkjøb seer mig istand til at udsælge under deres sædvanlige Priis. - Kolding, den 29de September 1836. N. P. Hansen.
Aarhuus Stifts-Tidende, 1846-10-02
Chocolade, af Deichmanns, Baggers og Kehlets Fabrik, med Vanille og Kryderi, sælges billig hos J. A. Prior, Hjörnet af Studsgade og Graven. Kartofler kjedes af M. C. Lottrup.
Aarhuus Stifts-Tidende, 1846-10-02
Fersk Flæsk kjøbes til høiest gangbar Priis af Lars P. Schmidt. Gravenstener til 3 R, og andre gode Æbler til 2 P. Skjeppen, faaes i Oberst Guldbergs forrige Gaard paa Frederiksgade.
Aarhuus Stifts-Tidende, 1846-10-02
En Skrædersvend kan strax faae Arbeide hos Skrædermester Jslin. – Sammesteds kan en Dreng antages i Lære. Paa Udlaanet. af Musicalier, for alle Jnstrumenter, for Aarhuus og Omegn, har et nyt Qvartal taget sin Begyndelse den 1ste October, hvilket herved tilkjendegives for dem, som fra den Tid af maatte ønske at afbenytte samme. Aarhuus, d. 2den Octbr. 1846. D. Brøchner.
Aarhuus Stifts-Tidende, 1846-10-02
Prædikanter paa 17de Søndag efter Trinitatis. Holmesse: Domk. Hs. H. Stiftsprovst Dahlerup; Frue Kirke Hs. H. Consistorialr. Brix, Hospitalskirken. Hs. H. Consistorialr. Brix. Aftensang: Domkirken, Hr. Pastor Føns, Frue Kirke Lic. theol Pastor Gad. Der holdes Confirmation i Domkirken af Hs. H. H. Stiftsprovst Dahlerup og i Fruekirke af Hs. H. H. Consistorialraad Brix.
Aarhuus Stifts-Tidende, 1846-10-03
No 163. den 3die Octbr. Løverdagen Kongelig privilegeret. Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1846-10-03
Blandinger. Ved det spanske Hof skal Dobbeltbryllupet feires den 10de Octbr., Dronning Jsabella's Fødselsdag Da man, i et Familieraad, bragte Formælingspørgsmaalet paa Bane, spurgte Dronning Christine sin Datter, den regjerende Dronning: "Nu, hvem af Dine Friere giver Du helst Din Haand?" Dronningen svarte: "Grev Trappani er den Klogeste, Prinds Leopold den Smukkeste, men min Fætter Franziscoer den Elskværdigste." Og dette Ord gjorde Udslaget; Dronningen gifter sig af puur Tilbøielighed.
Aarhuus Stifts-Tidende, 1846-10-03
Den afd. Konge af Spanien, Ferdinand VII. havde efterladt sine to Døttre 85 Millioner Francs.
Aarhuus Stifts-Tidende, 1846-10-03
Af de 42 1/2 Millioner, som Hertugen af Montpenster skulde have med sin Kone, skal Moderen, Marie Christine, imidlertid ved sin Forvaltning have sat 12 1/2 Millioner til, saa at der kun er bleven 30 Millioner tilbage, med hvilke Louis Philip imidlertid, paa Grund af Omstændighederne, skal have erklæret for dennegang at ville lade sig nøie. Af denne Medgift anvendes 3 Millioner til Meublement og øvrige Udstyr, for 6 Millioner er der forskrevet Diamanter fra Paris, saaat der kun bliver 21 Millioner at leve af, som det høie Par dog formenes, ved god Oeconomi, nok at (A. Av.) kunne komme ud af det med.
Aarhuus Stifts-Tidende, 1846-10-03
Prindsen af Wales har faaet – de første Buxer, Det er den vigtigste Efterretning, de engelske Journalister dennegang have at meddele fra deres eget Land. Hr. Walter er den Lykkelige, som den Naade vederfores, at sye de første Buxer til de brittiske Rigers tilkommende Behersker. Han har, efter Hs. M. udtrykkelige befaling, givet dem somandsk Snit, thi Dronningen foretrækker Matrosdragten for enhver anden.
Aarhuus Stifts-Tidende, 1846-10-03
J Madrid har nys tildraget sig Følgende: En ung Moder, som syntes at være Sundheden selv, begyndte pludseligt at svinde saaledes hen, at hun neppe formaaede at amme sit Barn. En Aften troer Manden at høre Noget pusle i Børnestuen og iler hid med Lys. Man tænke sig hans Rædsel, da han seer - en Slange, som, medens den unge Kone sov, diede hende – Den forsvandt, uden at det var muligt, at opdage dens Tilholdsted. (Freischutz.)
Aarhuus Stifts-Tidende, 1846-10-03
Mehemed Alis Besøg i Constantinopel er kommet ham noget dyrt at staae. Han havde sendt sine derværende Bankiers fyrretyve Millioner Pjastre og selv desuden medbragt ti Milloner. Alligevel kunde han ikke slaae sig igjennem, men maatte optage endnu til Millioner. Sultanen forærede han otte Millioner i klingende engelsk Guld, Sultaninde-Moderen sex Millioner, Sultaninde Esma fire Millioner, hver af Serallets Damer 600,000, Storveziren og Seraskieren, 750,000, alle andre Ministre 500,000 osv. Desuden blev han bestormet med Bønskrifter, af hvilke han sjelden lod noget uopfyldt. En Kone sagde ham i et Bønskrift, hun havde nok det Nødtørftige til sit Ophold, men ingen Bopæl. Strax lod Mehemed hende udbetale 15,000 Piastre, at hun kunde kjøbe sig et Huus. At han igjen har faaet rige Foræringer, forstaaer sig selv. Af Sultanen fik han bl. A. en pragtfuld Brillant, 27 Karat svær, og af Sultaninde-Moderen sex massive, med Diamanter besatte Guld-Vaser.